เข้าใจตรงกันนะ! THAI ห้ามนำ “โน้ต 7” ขึ้นเครื่องเด็ดขาด
เข้าใจตรงกันนะ! THAI ห้ามนำ "โน้ต 7" ขึ้นเครื่องเด็ดขาด
18 ต.ค. 2559

เรืออากาศเอกปรารถนา พัฒนศิริ ผู้อำนวยการใหญ่ฝ่ายความปลอดภัย ความมั่นคงและมาตรฐานการบิน บริษัท การบินไทย จำกัด (มหาชน) หรือ THAI เปิดเผยว่า การบินไทยขอประกาศห้ามผู้โดยสารทุกท่านนำโทรศัพท์มือถือแบบสมาร์ทโฟนซัมซุง กาแล็กซี่ โน้ต 7 ขึ้นเครื่องบินทั้งการพกติดตัว หรือใส่ในกระเป๋าสัมภาระที่เก็บไว้ใต้ท้องเครื่องบินโดยเด็ดขาด
ด้วยเป็นมาตรฐานด้านความปลอดภัยสูงสุดของบริษัทฯ หลังเกิดกรณีที่มีการประกาศเรียกคืนผลิตภัณฑ์และระงับการจำหน่ายโทรศัพท์สมาร์ทโฟนซัมซุง กาแลคซี่โน้ต 7 ทั่วโลก หลังจากมีรายงานการลุกไหม้ของสมาร์ทโฟนรุ่นดังกล่าว
                